મળતી માહિતી અનુસાર સુરત જિલ્લાની મહુવા તાલુકા પંચાયતમાં સામાન્ય ચૂંટણી બાદ કોંગ્રેસઆ એક સભ્યને ગેરહાજર રાખી ભાજપે સત્તા હાંસલ કરી લીધી હતી. પરંતુ અઢી વર્ષની ટર્મ પૂર્ણ થતાં પ્રમુખ પદ અનુસુચિત જનજાતિ મહિલા માટે અનામત હોય શાસક પક્ષ ભાજપા માંથી પ્રમુખ પદ માટે અનિતાબેન ભટ્ટ અને ઉપપ્રમુખ પદ માટે રાકેશ પટેલે ઉમેદવારી નોંધાવી હતી. તો સામે પક્ષે કોંગ્રેસમાંથી રાગિણીબેન પ્રકાશભાઈ પટેલ અને ઉપપ્રમુખ પદ માટે નયન પાવાગઢીએ ઉમેદવારી પત્રો ભર્યા હતા. તાલુકાની કુલ 20 બેઠકોમાંથી 11 બેઠકો ભાજપ પાસે અને 9 બેઠકો કોંગ્રેસ પાસે છે. ભારે રસાકસી બાદ બુધવારના રોજ તાલુકા પંચાયતની સામાન્ય સભામાં પ્રમુખ ઉપપ્રમુખની ચૂંટણી યોજાઇ હતી. જો કે આ ચૂંટણીમાં સત્તા પક્ષ ભાજપાની તમામ ગણતરીઓ ઊંધી પડી હતી. સભામાં નારાજ કોષ બેઠકના બાલુભાઈ પટેલ ગેરહાજર રહ્યા હતા. તો ખરવણ બેઠકના ભાજપના સભ્ય છાયાબેન પટેલે પાર્ટીની વિરુદ્ધ જઇ કોંગ્રેસને મત આપતા ભાજપની તોડજોડની નીતિ નાકામયાબ સાબિત થઈ હતી. કોંગ્રેસને 10 અને ભાજપને 9 મતો મળતા ભાજપે ભૂંડી રીતે સત્તા ગુમાવવી પડી હતી.